ఈ భూగ్రహం ఎంతో సుందరమైనది,
జీవితంలో చిన్న చిన్న వాటిని గమనించకుండా ఉండటం అనేది చాలా తేలిక.
కానీ తీక్షణంగా చూస్తే...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
ఈ గ్రహం మీద అత్యంత వైవిధ్యభరిత ప్రాంతాల్లో పగడపు దిబ్బలు కొన్ని.
వ్యాఖ్యాత పాల్ రడ్
భారీ దిబ్బలకు, అద్భుత జీవులకు నిలయం.
కానీ వాటి అడుగున...
ఒక చిన్న ప్రాణుల మహానగరమే ఉంటుంది...
అసాధారణమైన బుల్లి ప్రాణులతో సందడిగా ఉంటుంది.
ఈ జీవులు చిన్నవే కావొచ్చు...
కానీ అవి చేసే పని ఎంతో ఆవశ్యకం.
ప్రస్తుతం, అవి ఎప్పటికంటే బిజీగా ఉన్నాయి.
ఏడాదికొకసారి, పగడపు దిబ్బ మనోహరమైన పునరుత్పత్తి ప్రక్రియను చేపడుతుంది...
దాని భవిష్యత్తుకు అది ఎంతో కీలకం.
భారీ పగడపు దిబ్బలో బుల్లి చేపగా ఉండడం తేలికైన విషయం కాదు.
తమ పగడాల నగరాన్ని సజీవంగా ఉంచుకోవడం కోసం బుల్లి ప్రాణులు భారీ సవాళ్ళను ఎదుర్కోవాలి.
పగడపు దిబ్బ
అన్ని నగరాలలాగే, పగడపు దిబ్బ కూడా ఎంతో సంక్లిష్టంగా, రద్దీగా ఉంటుంది.
ప్రతిరోజూ బిజీగా, గొడవతో మొదలవుతుంది.
నగరవాసులన్నీ ఒకరినొకరు పిలుచుకుంటూ, నీటికింద తెల్లవారుజామున పాడుతున్నాయి.
కండరాలను విరుస్తూ...
మొప్పలు కొట్టుకుంటూ...
పళ్ళు కొరుకుతూ శబ్దాలు చేస్తుంటాయి.
చిన్న జీవుల పెరిగే సమాజం ఉన్న ఆరోగ్యకరమైన పగడపు దిబ్బ మాత్రమే
ఇంత పెద్దగా పాడుతుంది.
ఇక్కడి చేపల్లో సగం బాటిల్ మూత పరిమాణంలో ఉంటాయి.
కానీ వారి సేవలకు మాత్రం అధిక డిమాండ్ ఉంది.
ఒక తాబేలు క్లీనింగ్ స్టేషనుకు వచ్చింది.
తన డిప్పను మెరిపించడం కోసం.
ఒంటరిగా ఆ పనంతా చూసుకోవడం బుల్లి బ్లెన్నీ వల్ల కాని పని.
కాబట్టి ఆల్గే తొలగించే నిపుణుల బృందం ఒకటి పోలిష్ చేయడంలో సాయం చేస్తుంది.
ఒక క్లౌన్ ఫిష్ కుటుంబం తమ అనిమోన్ ఇంటిపని చూడడంలో బిజీగా ఉంది.
వాటి ముళ్ళ మీసాలలోకి కొన్ని వేటగాళ్ళు మాత్రమే ప్రవేశించే ధైర్యం చేస్తాయి.
కానీ క్లౌన్ ఫిష్ చుట్టూ బంకతో ఒక రక్షణ కవచం ఉంటుంది.
అది ఇక్కడ శాశ్వతంగా నివసించే అవకాశం కల్పిస్తుంది.
బదులుగా, అవి అనిమోన్ను శుభ్రంగా, ఆక్సిజనీకరణ జరిగేలా చేస్తాయి.
వాటి కింద దాచిన 500ల గుడ్లను మగ చేపలు చేసుకోవాలి.
ఒక్కొక్కటి బియ్యపు గింజకంటే చిన్నగా ఉంటుంది.
పగడపు దిబ్బ పునరుత్పత్తి జరిగే అదే రాత్రి గుడ్లు కూడా పొదిగితే,
అవి బతకడానికి ఉత్తమ అవకాశం దొరుకుతుంది.
అప్పటివరకూ, అవి సురక్షితంగా ఉండాలి.
పగడపు దిబ్బలో అత్యంత సురక్షితమైన ఇళ్ళలో ఇది ఒకటి.
కుటుంబం ఎప్పుడూ దూరంగా పోదు.
ఈ ప్రాంతంలో పెద్ద చేపలు ఎప్పుడూ ఉంటాయి.
లెపర్డ్ కోరల్ గ్రూపర్.
గ్రూపర్ చేతికి చిక్కకుండా బుల్లి డాంసెల్ ఫిష్...
పగడాల మధ్య దాక్కుంటాయి.
కానీ ఈ తెలివైన చేప అంత తేలిగ్గా వెనక్కి తగ్గదు.
అది తన సైన్యాన్ని...
పిలుస్తుంది.
ఆక్టోపస్ చూడ్డానికి అసహజమైన సహచరిలాగా కనిపిస్తుంది.
కానీ కలిసికట్టుగా, అవి హంతకుల ముఠాగా మారతాయి.
మభ్యపెట్టేందుకు గ్రూపర్ తన రంగుని మార్చుకుంటే...
వేట మొదలైందని అర్థం.
డాంసెల్ ఫిష్ అడకత్తెరలో పడింది.
అవి దాక్కునే చోటుని గ్రూపర్ కనిపెట్టింది.
దాన్ని చూపించేందుకు తన రంగు మార్చుకుంటుంది.
టెంటకిల్స్ కిందికి వస్తాయి.
చేప భయపడుతుంది.
నేరుగా గ్రూపర్ ఒడిలోకి వచ్చి పడుతుంది.
చాలా పెద్ద తప్పిదం.
కదలకుండా ఉంటే, ఆక్టోపస్ చేతికి చిక్కుతుంది.
లేదా పారిపోతే...
గ్రూపర్ చేతికి దొరుకుతుంది.
తప్పించుకునే మార్గం లేనప్పుడు...
ఒక్కోసారి తిరిగి పోరాడడమే ఏకైక పరిష్కారం.
ఆక్టోపస్ మీద డాంసెల్ ఫిష్ మూకుమ్మడిగా దాడిచేసి,
అక్కడినుండి వెళ్ళిపోయేలా చేయడానికి ప్రయత్నిస్తాయి.
ఈ గందరగోళం మరింత పెద్ద చేపల్ని ఆకర్షిస్తుంది.
బుల్లి చేపలు తప్పించుకోవడానికి ఇదొక అవకాశం.
షార్క్ చేపలు గుమిగూడటంతో...
ఒక్కసారిగా, ఎవరికి వారే అయిపోయారు.
కృషి ఫలించలేదు.
భారీ షార్క్ చేపలు చిన్న చేపల్ని పట్టించుకోవు.
ఇతర వేటగాళ్ళను చెదరగొట్టి, బుల్లిజీవులు తిరిగి పనిలో పడడానికి సాయం చేస్తాయి.
ఆల్గే బారినుండి పగడపు దిబ్బను గ్రేజర్లు కాపాడతాయి.
నెమ్మదిగా పెరిగే పగడాలకు అవకాశం కల్పిస్తాయి.
వాస్తవానికి పగడాలు బుల్లి ప్రాణులతో నిర్మితమైన కాలనీలు.
ప్రతి దానిలో సూక్ష్మాకారంలో ఉండే మొక్కల కణాలు వెలుగును ఆహారంగా మార్చుతాయి.
ఒక అద్భుతమైన కూటమిలాగా పగడపు దిబ్బ మొత్తం నిర్మించబడింది.
కోట్లకొద్దీ బుల్లి ప్రాణులన్నీ కలిసి...
భూమ్మీది అతిపెద్ద జీవ నిర్మాణాన్ని సృష్టిస్తాయి.
కానీ ఈ పగడపు నగరాలు దుర్బలంగా ఉంటాయి.
వేడెక్కే సముద్రాల వల్ల...
కాలుష్యం వల్ల...
అతిగా చేపలు పట్టడం వల్ల...
దాడుల వల్ల నాశనమౌతాయి.
గొట్టాల లాంటి పాదాలపై నడిచేది.
విషపూరితమైన ముళ్ళు కలిగినది.
రాక్షసిలా ఉంటూ...
పగడాల్ని తినే...
క్రౌన్-ఆఫ్-థార్న్స్ స్టార్ ఫిష్.
ప్రతి ఏడాది వందలకొద్దీ పగడాలను మింగేస్తుంది.
అది కేవలం ఒక్కటి కాదు.
ఒక పెద్ద సైన్యమే ఉంది...
అన్ని బుల్లి ప్రాణుల ఇళ్ళను నాశనం చేసేస్తాయి.
కానీ తమవైపు ముంచుకొస్తున్న ముప్పు గురించి తెలియని
పగడపు దిబ్బ వాసులు బిజీగా ఉన్నాయి, సంతానోత్పత్తి కోసం సిద్ధమవుతున్నాయి.
ఆహారం కోసం వెతుకుతున్నాయి.
జంతు ప్రపంచంలోనే అత్యంత సంక్లిష్టమైన కళ్ళు.
మానవ నేత్రం కంటే నాలుగు రెట్ల కలర్ రిసెప్టార్లు కలిగిన
పీకాక్ మాంటిస్ రొయ్య ప్రపంచాన్ని పూర్తిగా వేరే పద్ధతిలో చూస్తుంది.
ఒక టూత్ పేస్టు ట్యూబు కంటే పెద్దది కాదు, కానీ రక్షణా చర్యలు చేపట్టడంలో దిట్ట.
తొమ్మిది మిల్లీమీటర్ల బుల్లెట్ దూసుకు పోయేంత వేగంగా పంచ్ విసురుతుంది.
ఎంత వేగంగా అంటే, నీరు కూడా ఆవిరవుతుంది.
ఒక మెరుపును కూడా సృష్టించగలదు.
కానీ ఇన్ని ఆయుధాలు కలిగిన మాంటిస్ రొయ్యకు కూడా సురక్షితమైన స్థలం కావాలి.
త్వరలో నర్సరీగా మారనున్న దాని బొరియ.
పునర్నిర్మాణ పనులు పూర్తయ్యాక.
జతకోసం ఎదురుచూసే ఒక మగ అతిధి...
ఇప్పటికే సిద్ధంగా ఉంది.
లేదా ఆమె గూటిని దొంగిలించడానికి వచ్చి ఉండొచ్చు.
ఎలా చూసినా...
మెరుపు వేగంతో విసిరే గుద్దులు స్పష్టంగా తెలియజేసేది ఏమంటే...
ఆమె అతిధులకు సిద్ధంగా లేదు అని.
కానీ ఇది బహిరంగంగా పట్టుబడే అవకాశం ఉన్న చోటు.
ఒక తిండిబోతు వేటగాడు.
టీ కప్పు పరిమాణంలో...
ఉంటుంది.
డ్వార్ఫ్ కటిల్ ఫిష్.
సంతానోత్పత్తి చేయాలంటే, దాని పరిమాణం ఇంకా పెరగాలి.
అంటే బోలెడంత ఆహారం తినాలి.
కానీ తనే ఒక సున్నితమైన లక్ష్యం.
కాబట్టి వేటాడబడకుండా వేటాడడమే ఇక్కడ కీలకం.
మారువేషంలో ఆరితేరిన ఇది తన చర్మం రంగు, రూపం మార్చడంలో...
వేటగాళ్ళను, ఎరను...
ఏమార్చడంలో దిట్ట.
ఏడాది కూడా బతకని ఇది, వేగంగా పెరగాల్సి ఉంటుంది,
కదిలే దేన్నైనా తినగలుగుతుంది.
పాచిని భోంచేయడానికి చేతులు ఊపుతూ ఉన్న...
బటన్ పరిమాణంలో ఉండే బాక్సర్ పీత ప్రమాదం కలిగిస్తుందని అనుకోలేదు.
ఒక బాధాకరమైన తప్పిదం.
ఈ పీత తన చేతిలో పొడుచుకునే సూక్ష్మమైన అనిమోన్స్ కలిగి ఉంటుంది.
వేటగాళ్లను తరమడానికి చిన్న టేజర్స్తో షాక్ ఇస్తుంది.
అవి ఎంత ప్రభావం కలిగిస్తాయంటే,
వాటిని సంపాదించడానికి శత్రువులు ఎంతకైనా తెగిస్తాయి.
అది ఒక సున్నితమైన పోరాటం.
రెంటిలో ఏదీ కూడా అనిమోన్స్ పాడవ్వాలని కోరుకోదు.
ప్రత్యర్థిని బిగించి, శత్రువు జాగ్రత్తగా తన బహుమతిని సొంతం చేసుకుంటుంది.
ఇప్పుడు ఇద్దరి దగ్గరా ఒక్కొక్కటి ఉంది,
మళ్ళీ పూర్తి జత పెరిగేలా రెండు పీతలూ వాటిని పంచుకుంటాయి.
అన్ని రకాల బుల్లి జీవులకూ అనిమోన్స్ రక్షణ అందిస్తాయి.
పారదర్శకంగా ఉండే బుల్లి అనిమోన్ రొయ్య.
క్లౌన్ ఫిష్తో పాటు కలిసి జీవిస్తోంది.
అవి కేవలం పేపర్ క్లిప్ సైజులో ఉండొచ్చు...
కానీ అవి పగడపు దిబ్బలో ఉండే పెద్ద చేపలతో కలిసి పనిచేసేంత ధైర్యంగా ఉంటాయి.
ఊగడం ద్వారా రొయ్యలు తమ సేవలను ప్రకటిస్తాయి.
కస్టమర్ ఒకవేళ వేటగాడు అయితే...
చప్పట్లు కొట్టడం ద్వారా చేపలను శుభ్రం చేసే సేవలు సిద్ధమని...
అవి స్పష్టం చేస్తాయి.
సురక్షితమేనని నిర్ధారించుకోగానే,
ఒక బుల్లి రొయ్య తన పని ప్రారంభిస్తుంది.
మృతచర్మాన్ని పొరలుగా తీసేస్తూ...
పరాన్నజీవులను ఏరివేస్తూ...
మొప్పలను శుభ్రం చేస్తుంది.
పళ్ళను శుభ్రం చేసేందుకు ధైర్యంగా నోటి లోపలికి కూడా వెళ్తుంది.
బుల్లి ప్రాణులు అందించే ఆరోగ్య సేవలు
పెద్ద చేపలు మంచి స్థితిలో ఉండేందుకు అవసరం.
పగడపు దిబ్బ అంతటా జతకట్టేందుకు సన్నాహాలు జరుగుతున్నాయి.
మాంటిస్ రొయ్య నర్సరీని నిర్మించడం దాదాపు పూర్తయింది.
గూటిని సురక్షితంగా చేసేందుకు మూడు కిలోల చెత్తను ఎత్తి పడేసింది.
అత్యవసర ద్వారాలను శుభ్రం చేసి, శత్రువులు గందరగోళానికి గురయ్యేలా చేసింది.
దాని నిర్మాణ పని ఎంత విసృతంగా సాగిందంటే, ఇతరులు కూడా ఇక్కడ ఇంటిని ఏర్పరుచుకున్నారు.
కానీ దాని ఇంటిపక్క ఒకరితో సమస్య ఏర్పడింది.
అది టస్క్ ఫిష్.
పనిముట్లను వాడే కొన్ని చేపల్లో ఇదీ ఒకటి.
నత్తగుల్లల్ని పగలగొట్టడానికి దానికి సొంత దాగలి కూడా ఉంది.
దానికి మాంటిస్ రొయ్యను తినాలన్న కోరిక లేదు.
కానీ ఆహారం కోసం అది పాటించే పద్ధతి వల్ల దీని గూడు చెదిరిపోవచ్చు.
ఆహారం కోసం వెతుకుతూ అది భారీ రాళ్ళను ఎత్తి పడేస్తుంది.
దానికి కావాల్సింది దొరికినట్లే.
కానీ దీని నర్సరీ నిర్మాణం అనుకున్న సమయానికంటే బాగా వెనుకపడిపోయింది.
రోజు ముగిసే నాటికి, పగడపు దిబ్బ బిజీగా మారుతోంది.
క్లౌన్ ఫిష్ గుడ్లు పొదగడానికి సిద్ధంగా ఉన్నాయి.
క్లీనర్ రాస్ బృందం ఒళ్ళొంచి పనిచేస్తోంది.
వేలంత పొడవు మాత్రమే ఉండే వీటిని,
వాటి మీదుండే నీలం, నలుపు చారల ద్వారా తేలిగ్గా గుర్తు పట్టొచ్చు.
ప్రతీదీ చూడ్డానికి కనిపించేంత మంచి బుద్ధి కలిగినవి కాదు.
ఫాంగ్ బ్లెన్నీ.
క్లీనర్ రాస్ లాగా కనిపించేలా, ఈ మోసగాడు తన రంగులు మార్చుకుంటుంది.
గుర్తించకుండా వాటిలో కలిసిపోతుంది.
కానీ అది వచ్చింది శుభ్రం చేయడం కోసం కాదు.
అనుమానించని చేపల చర్మానికి రాసుకుంటూ వెళుతూ...
అది పొలుసులను ఆహారంగా దోచేస్తుంది.
తమను గుద్దింది ఏదో బాధితులు గ్రహించేలోగా,
ఈ తెలివైన మోసగాడు తన గూటివైపు...
మాయమైపోతుంది.
రహస్య కార్యకలాపాలు బుల్లి ప్రాణులకు పగడపు దిబ్బలో జీవించేందుకు సహాయపడతాయి.
డ్వార్ఫ్ కటిల్ ఫిష్ జీవించి ఉండడానికి...
ఆహారం సంపాదించడానికి అదే కారణం.
ప్రతి వేట విజయవంతం అయ్యేకొద్దీ, అది పెద్దగా మారుతుంది.
ఈ ఆడది ఆకర్షించబడినట్లే కనిపిస్తోంది.
ఈ ఒక్కసారికి, ఆహారం మొదటి ప్రాధాన్యత కాదు.
మాంటిస్ రొయ్య తన ఇంటికి మరమ్మతులు చేసుకుంటోంది.
చెత్తను ఏరి పారేస్తోంది.
అన్నీ సరిగా ఉన్నాయో లేదో నిర్ధారించుకుంటోంది.
ఆఖరి మెరుగులు దిద్దుతోంది.
చివరికి, అతిధిని ఆహ్వానించడానికి సిద్ధమయింది.
ఏడాదిలో ముఖ్యమైన కార్యక్రమానికి పగడపు దిబ్బ సిద్ధం కాగానే,
పగడాల హంతకులు వచ్చేశాయి.
గుట్టలు గుట్టలుగా క్రౌన్-ఆఫ్-థార్న్స్ స్టార్ ఫిష్.
వాటి పొట్టల్ని బయటికి లాగి, పగడాల జీవ కణజలాన్ని జీర్ణం చేసుకుంటాయి.
తెల్ల అస్తి పంజరాన్ని మాత్రమే మిగుల్చుతాయి.
తమ దారిలో వచ్చే ప్రతి పగడాన్ని నాశనం చేసే
స్టార్ ఫిష్ వరదను అడ్డుకునేందుకు, పగడపు దిబ్బ నివాసులు చేయగలిగింది ఏమీ లేదు.
వరుసలో ఉన్నది ఈ బుల్లి పీత ఇల్లు.
అది ఎంతగా ప్రయత్నించినప్పటికీ...
స్టార్ ఫిష్ శరీరం దాదాపు దుర్భేధ్యమైనది.
కానీ ముళ్ళ అడుగున ఉండే సున్నితమైన భాగం...
దాని కవచంలో బలహీనత.
ఒక బుల్లి పీత, ఒక రకాసిని మట్టి...
కరిపించే సమయం వచ్చింది.
గార్డ్ పీతలతో పోటీ పడడం అనవసరం.
బుల్లి ప్రాణుల వైవిధ్యభరిత సమాజం...
అన్నీ తమ వంతు పాత్ర పోషిస్తూ...
పగడపు దిబ్బలను ఆరోగ్యవంతంగా ఉంచుతూ, ఎన్నో ప్రమాదాలను ఎదుర్కొనేలా సిద్ధం చేస్తాయి.
ఈ సజీవ నగరాల్లోని దెబ్బతిన్న ప్రాంతాలు కూడా తిరిగి జీవం పోసుకుంటాయి.
ఏడాదికొకసారి
ఆటుపోట్లు, ఉష్ణోగ్రత సరైన రీతిలో కలుస్తాయి.
ఈరాత్రే ఆరోజు...
పగడపు దిబ్బ తనంతట తానే పునరుత్పత్తి ప్రారంభిస్తుంది.
ఒక బుల్లి ఉండ, మిరియం పరిమాణంలో ఉంటుంది.
ఒక్కసారిగా బుజ్జి పగడాలను తయారుచేయడానికి కావాల్సిన పదార్థాలు అన్నీ.
పగడాలు అండోత్పత్తి చేస్తున్నాయి.
పగడపు దిబ్బలోని మరెన్నో ఇతర ప్రాణులు కూడా పునరుత్పత్తి చేస్తున్నాయి.
డ్వార్ఫ్ కటిల్ ఫిష్ తన జతను సొంతం చేసుకుంది.
పగడంలోకి తన గుడ్లను చొప్పించే సమయం వచ్చింది.
మాంటిస్ రొయ్య కూడా గుడ్లు పెట్టింది.
ఇరవై వేల గుడ్లు.
తండ్రితో మరోసారి శుభ్రం చేయించుకుని...
వందలాది క్రౌన్ ఫిష్ లార్వాలు విడుదలయ్యాయి.
కలిసికట్టుగా పొదగడం వల్ల ఎక్కువభాగం జీవించే అవకాశం ఉంటుంది
అలతో పాటుగా సురక్షిత ప్రాంతానికి తరలి వెళతాయి.
త్వరలోనే, బుల్లి అద్భుతాలు పెరుగుతున్నాయి.
వేరుశనగ గింజ పరిమాణంలో ఉంటూ,
కటిల్ ఫిష్ పిల్ల ఇప్పుడే సముద్రంలో సాహసయాత్ర మొదలుపెట్టింది.
బహుశా అన్నిటికంటే ప్రధానమైనది, ఒక మిల్లీమీటర్ సైజులో ఉండే కోరల్ ప్లానులా.
పగడపు దిబ్బ చేసే చప్పుళ్ళకు ఆకర్షించబడి...
...ఈ బుల్లి ముక్క ఒక భారీ పగడంలాగా ఎదుగుతుంది.
ఈ పగడాల నగరంలో నివసించే ప్రాణులన్నింటికీ భవిష్యత్తును నిర్మిస్తోంది.
సబ్ టైటిల్స్ అనువదించినది: రాధ